Source: http://docplayer.fi/8316871-Paksueristerappaus-16-12-2011.html
Timestamp: 2019-08-20 03:28:43+00:00
Document Index: 5581326

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

PAKSUERISTERAPPAUS - PDF
PAKSUERISTERAPPAUS
Download "PAKSUERISTERAPPAUS 16.12.2011"
1 PAKSUERISTERAPPAUS
2 FESCOTERM - PAKSUERISTERAPPAUS 2 SISÄLLYSLUETTELO 1 YLEISTÄ RAKENNE MATERIAALIT Eriste Laastit Muut materiaalit ja tarvikkeet Pellit Rappausverkko Eristysrappauskiinnikkeet Muut kiinnikkeet EDELTÄVÄT TYÖT ERISTEIDEN JA KIINNIKKEIDEN ASENNUS RAPPAUSVERKON ASENNUS RAPPAUS POHJARAPPAUS TÄYTTÖRAPPAUS PINTARAPPAUS LAASTIEN VALINTA JA MUUT YKSITYISKOHDAT Pohjustus Täyttörappaus Pintakäsittely LIIKUNTASAUMAT PELTIPINTOJEN PINNOITTAMINEN VIIMEISTELYTYÖT SUOJAUKSIEN POISTO JA PINTOJEN PUHDISTUS MUUT VIIMEISTELYTYÖT TOIMITTAJALUETTELO...11
3 FESCOTERM - PAKSUERISTERAPPAUS 3 KUVALUETTELO KUVA 1: JÄRJESTELMÄKUVAUS... KUVA 2: APULEVYN KÄYTTÖ HEILURIHAAN ASENNUKSESSA... KUVA 3: ESIMERKKI KIINNIKKEITÄ KUVA 4: ASENNUSVAIHEET KUVA 5: RASKAS KIINNITYS JULKISIVUSSA... KUVA 6: SYÖKSYTORVI, VAAKALEIKKAUS... KUVA 7: SYÖKSYTORVI, PYSTYLEIKKAUS... KUVA 8: ERISTELEVYJEN PAKSUUS, KIINNIKKEIDEN PAIKAT... KUVA 9: PÄÄTEPELTI, PYSTYLEIKKAUS... KUVA 10: LISÄVERKOTUS AUKOISSA... KUVA 11: SOKKELILIITTYMÄ, PYSTYLEIKKAUS... KUVA 12: RÄYSTÄSRAKENNE, PYSTYLEIKKAUS... KUVA 13: IKKUNAPIELI PELLITTÄMÄLLÄ, PYSTYLEIKKAUS KUVA 14: IKKUNAPIELI PELLITTÄMÄLLÄ, VAAKALEIKKAUS KUVA 15: IKKUNAPIELI RAPPAAMALLA, PYSTYLEIKKAUS KUVA 16: IKKUNAPIELI RAPPAAMALLA, VAAKALEIKKAUS KUVA 17: LÄPIVIENTI, PYSTYLEIKKAUS... KUVA 18: LIIKUNTASAUMA, VAAKALEIKKAUS... KUVA 19: LIIKUNTASAUMA, PYSTYLEIKKAUS... KUVA 20: ULKOKULMA, VAAKALEIKKAUS... KUVA 21: UPOTETTU SYÖKSY... KUVA 22: SISÄKULMA, VAAKALEIKKAUS... KUVA 23: PÄÄTEPELTI... KUVA 24: IKKUNANPIELIPELLIT... KUVA 25: ULKOKULMAN PÄÄTEPELTI, VAAKALEIKKAUS... KUVA 26: VESI- JA PIELIPELLIN LIITTYMÄ...
4 FESCOTERM - PAKSUERISTERAPPAUS 4 TYÖTAPASELITYS 1 YLEISTÄ 1.1 Rakenne Lisäeristettävä rakennus eristetään jäykällä eristevillalla. Eriste kiinnitetään seinäpintaan mekaanisin kiinnikkein, joihin kiinnitetään pistehitsattu, kuumasinkitty rappausverkko. Julkisivu rapataan suoraan eristeen ja verkon päälle kolmikerrosrappauksena. Rappauslaasteina käytetään tehdasvalmisteisia kuivalaasteja. Pintalaasti on värillinen. 1.2 Materiaalit Eriste Lämmöneristeenä käytetään Isover Oy:n valmistamaa lasivillaa (FS 5 tai FS 5+) tai Paroc Oy: n valmistamaa vuorivillaa Paroc Fas1 tai Rockwool Oy:n valmistamaa vuorivillaa Fasade 1. Seinärakenteen alaosissa, sokkeleissa ja iskukuormituksille alttiissa kohdissa voidaan käyttää em. eristeiden enemmän kuormitusta kestävämpiä laatuja. Eristerappauksessa eristeenä on käytettävä pääsääntöisesti palamattomia tai ulkoseiniin paloteknisesti erikseen hyväksyttyjä eristeitä, jos kyseessä on kerrostalo. Keskimäärin jo 50 mm:n paksuinen eristekerros riittää parantamaan betonielementeistä, tiilestä tai kevytbetonista valmistetun vanhan kerrostalon seinän lämmöneristävyyttä % vanhan rakenteen paksuudesta riippuen Laastit Laasteina käytetään Fescon Oy:n kalkkisementtilaasteja. Käytetyt laastityypit ovat seuraavat: Pohjalaasti KS 35 / 65 / 500 Täyttölaasti KS 35 / 65 / 500 tai KS 50/50/600 Pintalaasti KS 50 / 50 / 600 Jalolaasti tai Silikonihartsipinnoite Laastit ovat kuivalaasteja.
5 FESCOTERM - PAKSUERISTERAPPAUS Muut materiaalit ja tarvikkeet Pellit Ikkunanpielipellit on valmistettu sinkitystä ja pohjakäsitellystä teräspellistä, ainevahvuus 0,6 mm. Ikkunavesipellit ovat tavallisesti sinkittyä tai sinkittyä ja muovipinnoitettua teräspeltiä, ainevahvuus 0,5 mm. Muut vesipellit tehdään kuten ikkunavesipellit. Päätepelti tehdään sinkitystä ja pohjakäsitellystä teräspellistä, ainevahvuus 0,5 mm Rappausverkko Rappausverkko on Fescon Oy:n hyväksymää pistehitsattua rappausverkkoa, joka on kuumasinkitty hitsauksen jälkeen. Verkon silmäkoko 19 * 19 mm ja langan vahvuus 1,0 mm. Verkkoa on saatavana 500, 1000 ja 1500 mm leveänä ja verkkorullan pituus on 25 m. Eristerappauksessa käytettävät rappausverkot: Leveys mm Pituus m Silmäkoko mm Langan Ø mm Teor. kg/m² x 19 1,0 0, x 19 1,0 0, x 19 1,0 0, Eristysrappauskiinnikkeet Eristerappauskiinnikkeenä käytetään Fescon Oy:n hyväksymää kolmikerrosrappaukseen tarkoitettua kiinnikettä, jossa eriste ja verkko ankkuroidaan samaa kiinnikettä käyttäen paikoilleen. Kiinnike ankkuroidaan seinään erilaisilla kiinnikkeillä, jotka valitaan rakennettavan alustan perusteella. Kokonaisuuden tulee olla korroosionkestävä Muut kiinnikkeet Kiinnikkeinä käytetään yleensä sivulla 7 esitettyjä kiinnikkeitä. Ankkurointi tapahtuu kantavaan seinään tilanteissa, kun vanha pintamateriaali ei ole ankkuroitu luotettavasti kiinni kantavaan rakenteeseen (esim. kevytbetoniharkkomuuraus). Ankkurointi suoritetaan tällöin kohteeseen soveltuvilla pitkillä kiinnikkeillä niin, että joka neljäs kiinnike ankkuroidaan kantavaan rakenteeseen. Mikäli alustan laadusta tai lujuudesta ei olla varmoja, kiinnikkeet määritetään ulosvetokokeiden perusteella.
6 FESCOTERM - PAKSUERISTERAPPAUS 6 Lisäankkurointia voi vaatia myös betonisandwich-elementti, jonka ulkokuoren kannatuksesta ei ole riittävää varmuutta. Lisäankkurointitarpeen määrittelee rakennesuunnittelija. 2 EDELTÄVÄT TYÖT Normaalikuntoinen seinä ei tarvitse tasoittamista, eikä irrallista maalausta eikä halkeillutta rappausta tarvitse poistaa. Mikäli seinässä on yli 15 mm:n korkeuseroja, ne on tasoitettava. Irtonainen rappaus on syytä poistaa seinästä. Mikäli seinä on pinnoitettu höyrytiiviillä pintakäsittelyllä (esim. tiiviit lateksit), on sen pinta syytä rikkoa hengittäväksi. Ikkunapellitykset, ilmastointiventtiilit, syöksytorven kiinnikkeet, yms. läpimenot tulee muuttaa uutta rakennepaksuutta vastaaviksi. Työssä voidaan käyttää kiinteitä telineitä tai nostolava-tyyppisiä siirrettäviä telineitä. Teline tulee sijoittaa ja tukea työsuojelu- ja muiden viranomaisten säädöksiä noudattaen. 3 ERISTEIDEN JA KIINNIKKEIDEN ASENNUS Kiinnikevaihtoehtoja ERK-kiinnikkeen kiinnittämiseksi eri seinärakenteille: Puuseinä: Ruostumaton Yleisruuvi YRH 6 * 45 tai YRH 6 * 80 Betoniseinä: Nailontulppa NAT 8 + rst Yleisruuvi YRH 6 * 45 tai Confix 5 * 35 Betoninaula rst Rapattu tai huokoinen betoni ja tiilimuurattu / rapattu alusta: Pitkä Nailontulppa NAT 8 L + rst Yleisruuvi YRH 6 * 80 (Kiinnitys rakenteeseen, ei rappauskuoreen) Kevytbetoni: Kevytbetonitulppa KBT 8 + rst Kuusioruuvi M 8 * 40 tai pitkä Nailontulppa NAT 8 L + rst Yleisruuvi YRH 6 * 80 tai Kevytbetoniruuvi KBR 8 x 75 (ulosvetokokeet suoritettava). Rapattu kevytbetoni: Kevytbetonitulppa KBT 8 + rst laippatappi M 8 * 85 + rst M8 mutteri tai Kevytbetoniruuvi KBR 8 x 100 Kevytbetoniasennukset: Joka neljäs asennus kantavaan seinään Runkoankkuri M 8, Tankoankkuri M 8 tai rst M 8 tanko + M 8 rst mutteri + MSA 8 ankkuri.
7 FESCOTERM - PAKSUERISTERAPPAUS 7 Mikäli alustan laatua tai lujuutta ei tiedetä, valitaan kiinnike ulosvetokokeiden perusteella. Ulosvetokokeissa vetolujuuden tulee olla vähintään 1 kn suoraa vetoa/kiinnike. Kiinnikkeiden välinen etäisyys ei saa ylittää 600 mm (sekä vaaka- että pystysuunnassa) ja sopiva kiinnikkeiden määrä on 4-5 kpl/m². Nurkan, liikuntasauman ja liittymärakenteen kohdalla tulee kiinnikkeen maksimietäisyyden olla reunasta n. 150 mm. Eristelevyn alareunan korkeudelle asennetaan tarvittaessa linjalauta, jonka varaan päätepelti asennetaan. Eristeen asentaminen aloitetaan sokkelin liittymästä ja alimmaisen kerroksen asentamisessa varmistetaan lähdön vaakasuoruus. Eristeen asennuksessa on huomattava laskea eristettä alaspäin, jolloin heilurihaka asettuu oikeaan kulmaan ( kts. Kuva 1). Eristelevyt asennetaan tiiviisti kiinni toisiinsa siten, ettei niiden väliin jää rakoja. Iskukuormille alttiit rakenteen osat voidaan eristää rakenteen kuormitukset huomioon ottaen kovempaa kuormitusta kestävällä eristeellä. Eriste lukitaan heilurihakaan yhdellä lukituslevyllä. 4 RAPPAUSVERKON ASENNUS Rappausverkko asennetaan pystysuunnassa aloittamalla kiinnitys ylhäältä räystään reunasta. Paras tulos saavutetaan verkon ollessa mahdollisimman pitkinä yhtenäisinä mattoina. Verkko kiinnitetään kahdella lukituslevyllä, jotka painetaan seinään kiinnitettyyn heilurihakaan. Tällöin verkko jää suorana kiinnikkeiden varaan. Verkot tulee limittää pysty- ja vaakasuunnassa vähintään 100 mm. Mikäli limityksen kohdalle ei tule kiinnikeriviä, voidaan limitys sitoa esim. kuumasinkityillä nauloilla. Nurkan kohdalle tehdään perusverkotuksen päälle lisäverkkokaista, joka kiertyy nurkan kohdalle vähintään 200 mm. Perusverkko ja lisäverkko kiinnitetään toisiinsa kohdalle osuvilla kiinnikkeillä tai kuumasinkityillä nauloilla (kts. Kuva 8). Julkisivun aukkojen (ovet, ikkunat) sekä parvekelaattojen nurkkiin asennetaan 300 * 500 mm lisäverkot kulmahalkeamien syntymisen estämiseksi. Mekaanisille rasituksille alttiit kulmat vahvistetaan nurkkaverkotuksin tai erityisillä kulmanvahvistusprofiileilla. Ikkuna- ja ovikarmit voidaan tehdä joko rappaamalla tai pellittämällä. Rappausvaihtoehdossa jätetään liikuntasauma vanhan ja uuden rappauksen välille. Mikäli valitaan pellitys, vanhaa rappausta ei tarvitse poistaa. Pellit asennetaan verkotusvaiheessa. Kulmapelti muodostaa samalla rappauskulman vahvikkeen ja toimii ohjurina rapattaessa.
8 FESCOTERM - PAKSUERISTERAPPAUS 8 5 RAPPAUS Rappauksessa käytetään Fescon Oy:n kuivalaasteja. 5.1 Pohjarappaus Pohjarappaus tehdään pohjalaastilla. Rappauspinta tasataan oikolaudalla. Laastikerros on pidettävä kosteana 1-3 vrk lämpötilasta ja kosteudesta riippuen. Kuivalla ja lämpimällä säällä rappauspinta kostutetaan tarvittaessa. 5.2 Täyttörappaus Täyttörappaus tehdään koneellisesti 1-3 vrk:n kuluttua pohjarappauksesta täyttölaastilla. Kuivalla säällä pohjarappaus kastellaan ennen täyttörappauksen aloittamista. Täyttörappaus oikaistaan pielipeltejä yms. ohjauslautoja käyttäen siten, että valittu toleranssiluokka saavutetaan, ja hierretään tasaiseksi. Tarvittaessa rappaus kostutetaan. Ennen pintarappausta, kuitenkin viimeistään kahden viikon kuluttua täyttörappauksesta, leikataan liikuntasaumat suunnitelman mukaisiin paikkoihin. Liikuntasauma leikataan siten, että myös rappausverkko katkaistaan. Pinnan tasaisuus mitataan tarvittaessa täyttörappauksen jälkeen. Täyttörappauskerrosta hierrettäessä on varottava pinnan liiallista työstöä, joka nostaa sideainekalvon laastikerroksen pintaan. Jos pintana on hienoroiskepinta, täyttörappauspinnan on vastattava lopullisen pinnan tasaisuusvaatimusta, koska pintalaastin ruiskutus ei korjaa pinnan virheitä 5.3 Pintarappaus Pintavaihtoehdoksi voi valita hieno- tai karkearoiskepinnan. Pintarappaus tehdään värillisellä pintalaastilla 5-7 vrk:n kuluttua täyttörappauksesta. Täyttörappausalustaa kastellaan tarvittaessa noin 2 tuntia ennen pintarappauksen aloittamista. Pintarappaus tehdään ruiskuttamalla kahtena kerroksena siten, että ulkonäköä haittaavia työsaumoja ei synny. Mikäli halutaan puuhierretty rappauspinta, pintalaasti hierretään ruiskuttamisen jälkeen tasaiseksi. Myös pintalaastia hierrettäessä on varottava sideainekalvon muodostumista laastikerroksen pintaan. Ennen pintalaastin kovettumista leikataan liikuntasaumat auki täyttörappaukseen laikalla aukaistuihin kohtiin. Vaihtoehtoisesti voidaan liikuntasaumat ruiskutuksen ajaksi peittää esim. levysuikaleella, joka poistetaan heti ruiskutuksen jälkeen. 5.4 Laastien valinta ja muut yksityiskohdat Alin rappauslämpötila on + 5 C. Muiden työn yksityiskohtien osalta noudatetaan soveltuvin osin materiaalivalmistajien erityisohjeita.
9 FESCOTERM - PAKSUERISTERAPPAUS Pohjustus KS 35 / 65 / 500, 3 mm max. raekoko Rappaus: Pohjustus tehdään ruiskuttamalla, jolloin laasti tunkeutuu myös verkon alle. Pohjustuslaastia ruiskutetaan niin paljon, että verkko peittyy kokonaan. Laastin pinta oikaistaan laudalla. Pinta saa jäädä karheaksi. Pohjustuskerroksen paksuus on noin 10 mm ja laastin menekki noin 20 kg/m² Täyttörappaus KS 50 /50 /600, 3 mm max. raekoko tai KS 35 / 65 / 500, 3 mm max. raekoko Täyttörappauksen tehtävänä on seinän oikaisemisen lisäksi antaa suoja seinärakenteelle ja saada aikaan imukyvyltään tasainen pohja pintakäsittelylle. Täyttörappaus tehdään yleensä ruiskuttamalla. Rappaus oikaistaan ja hierretään niin, että pinnan haluttu laatutaso saavutetaan. Täyttökerroksen paksuus on 5-10 mm ja laastimenekki kg/m² Pintakäsittely Jalolaasti, 1.5 tai 3 mm max. raekoko Pinta ruiskutetaan värillisellä Fescon Jalolaastilla. Jalolaastin väri voidaan valita värikartan mukaan. Pinta voidaan myös maalata Fescon Kiviväri KS:llä. Fescon Jalolaasti ruiskutetaan esim. suppiloruiskulla kahteen kertaan. Ruiskutusetäisyyden ja ruiskutuspaineen tulee olla sopivia tasaisen lopputuloksen aikaansaamiseksi. Koko julkisivu tulee pyrkiä ruiskuttamaan samana päivänä. Jos työsaumoja joudutaan tekemään on ne tehtävä mahdollisimman näkymättömiin paikkoihin. Pintalaastikerroksen paksuus on 2-5 mm ja laastin menekki 4-10 kg / m². Rappauskerroksen laastipaksuus on yhteensä noin 25 mm. Pinnoitus voidaan tehdä myös Fescon Silikonihartsipinnoitteella jolloin pohjusteena käytetään Silikonihartsipohjustetta tällöin täyttökerros pitää olla lujuutta KS 35/65. 6 LIIKUNTASAUMAT Rakenteeseen on jätettävä liikuntasaumoja, joiden etäisyys vaaka- ja pystysuunnassa saa olla enintään m. Liikuntasaumat on aina jätettävä rakennuksen nurkkakohtiin ja ikkuna- ja oviaukkojen ympärille. Lisäksi liikuntasaumat on jätettävä kiinteiden kiinnikkeiden ympärille, jotka eivät pääse liikkumaan (esim. tikkaat).
10 FESCOTERM - PAKSUERISTERAPPAUS 10 Liikuntasauma toteutetaan siten, että rappauskerrosten kuivuttua leikataan laikalla sauma auki eristyskerrokseen asti. Vaakasuuntaiset liikuntasaumat saumataan elastisella tiivistysmassalla. Tiivistysmassan väri valitaan mahdollisimman lähelle pintarappauksen väriä. Pystysuuntaiset liikuntasaumat voidaan jättää auki. 7 PELTIPINTOJEN PINNOITTAMINEN Karmipellit puhdistetaan ennen pinnoittamista vedellä ja tarvittaessa puhdistusaineella ja huuhdellaan puhtaalla vedellä. Pinnoitus suoritetaan joko metallipintamaalilla tai akrylaattipolymeeri - pinnoitteella. Pinnoitustapa ja värisävy ilmoitetaan julkisivupiirustuksissa. 8 VIIMEISTELYTYÖT 8.1 Suojauksien poisto ja pintojen puhdistus Ennen suojauksien poistoa todetaan rappauspinnan kelpoisuus joko valmiina pintana tai pintakäsittelyalustana. Suojaukset poistetaan valmiita pintoja vahingoittamatta ja mahdolliset laastiroiskeet poistetaan harjaamalla tai vedellä. 8.2 Muut viimeistelytyöt Jos pintavaihtoehtona on puuhierretty rappauspinta, pinta viimeistellään maalaamalla Kiviväri KS:llä Fesconin ohjeiden mukaisesti. Maalaustyöstä sovitaan erikseen. Syöksytorvet, tikkaat, mainoskilvet, yms. rakenteet asennetaan paikoilleen. Telineet puretaan ja piha- ja katualue puhdistetaan.
11 FESCOTERM - PAKSUERISTERAPPAUS 11 9 TOIMITTAJALUETTELO FESCOTERM-ERISTERAPPAUKSEN SEKÄ RAPPAUSLAASTIEN VALMISTUS JA MYYNTI: FESCON OY Myllykatu Hyvinkää puh fax
PARMArappaus Detaljit 220 mm eristeelle
PARMArappaus Detaljit mm eristeelle 0..0 00 PERUSSEINÄDETALJIT DET00 Sisällysluettelo DET00 Suunnittelun periaatteita Rev.. DET0 Vaakaleikkaus elementtien välisestä pystysaumasta DET0 Ulkokulma DET0 Sisäkulma
PARMArappaus Detaljit mm eristeelle 0.09.0 Sisällysluettelo DET 00 00 PERUSSEINÄDETALJIT DET00 Sisällysluettelo DET00 Suunnittelun periaatteita DET0 Vaakaleikkaus elementtien välisestä pystysaumasta DET0